ਸਾਗਰ ਗੁਪਤਾ
ਸਾਗਰ ਗੁਪਤਾ (ਜਨਮ 4 ਮਾਰਚ 1969) ਇੱਕ ਭਾਰਤੀ ਸਕ੍ਰੀਨ ਲੇਖਕ, ਗੀਤਕਾਰ ਅਤੇ ਫ਼ਿਲਮ ਨਿਰਮਾਤਾ ਹੈ। ਉਸ ਨੇ ਫ਼ਿਲਮ ਇਵਨਿੰਗ ਸ਼ੈਡੋਜ਼ ਦਾ 'ਸ਼ੁਰਮਈ ਸ਼ਾਮ' ਗੀਤ ਲਿਖੇ ਹਨ, ਜੋ ਸ਼ੁਭਾ ਮੁਦਗਲ ਦੁਆਰਾ ਤਿਆਰ ਕੀਤਾ ਅਤੇ ਗਾਇਆ ਗਿਆ। ਉਸਨੇ ਫ਼ਿਲਮ 68 ਪੇਜਸ ਵਿੱਚ ਇੱਕ ਗਾਣੇ ਦੇ ਬੋਲ ਵੀ ਲਿਖੇ ਹਨ। ਉਹ ਸ਼੍ਰੀਧਰ ਰੰਗਾਇਨ ਦੇ ਨਾਲ ਸੋਲਾਰਿਸ ਪਿਕਚਰਜ਼ ਦੀ ਕੰਪਨੀ ਵਿੱਚ ਸਹਿਭਾਗੀ ਹੈ ਅਤੇ ਉਸਨੇ ਪਿੰਕ ਮਿਰਰ, ਯੂਅਰ ਇਮੋਸ਼ਨਲੀ, ਬ੍ਰੇਕਿੰਗ ਫ੍ਰੀ, ਇਵਿਨੰਗ ਸ਼ੈਡੋਜ਼ ਵਰਗੀਆਂ ਕਈ ਫ਼ਿਲਮਾਂ ਦਾ ਨਿਰਮਾਣ ਕੀਤਾ ਹੈ। ਉਹ ਕਸ਼ੀਸ਼ ਮੁੰਬਈ ਕੁਈਰ ਫ਼ਿਲਮ ਫੈਸਟੀਵਲ ਦਾ ਸੰਸਥਾਪਕ ਟੀਮ ਮੈਂਬਰ ਹੈ ਅਤੇ ਸਾਲ 2010 ਵਿੱਚ ਸ਼ੁਰੂਆਤ ਤੋਂ ਹੀ ਪ੍ਰੋਗਰਾਮਿੰਗ ਡਾਇਰੈਕਟਰ ਰਿਹਾ ਹੈ। ਸਾਗਰ ਗੁਪਤਾ ਨੇ ਗੋਲਡਨ ਹਾਥੀ ਇੰਟਰਨੈਸ਼ਨਲ ਚਿਲਡਰਨ ਫ਼ਿਲਮ ਫੈਸਟੀਵਲ ਆਫ਼ ਇੰਡੀਆ ਦੇ ਦੋ ਐਡੀਸ਼ਨਾਂ ਲਈ ਚਿਲਡਰਨ ਫ਼ਿਲਮ ਸੋਸਾਇਟੀ ਨਾਲ ਜੂਨੀਅਰ ਫੈਸਟੀਵਲ ਅਫ਼ਸਰ ਵਜੋਂ ਕੰਮ ਕੀਤਾ ਹੈ।